Diari Oficial de la Generalitat Valenciana


Sumari del DOGV 9754, del 28-12-2023 (2023/13787)

RESOLUCIÓ de 21 de desembre de 2023, de la Presidència de la Generalitat, per la qual es nomenen les persones membres del Consell Tècnic d'Heràldica i Vexil·lologia.
---------------------------------------------------------------------------------------------------------------------------------------------------------------------

### Dades del document

Número de DOGV
:   9754

Data del DOGV
:   28-12-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/13778


Data del document
:   21-12-2023

Organisme emissor
:   Presidència de la Generalitat

Tipus de document
:   Resolució

RESOLUCIÓ de 21 de desembre de 2023, de la Presidència de la Generalitat, per la qual es nomenen les persones membres del Consell Tècnic d'Heràldica i Vexil·lologia. [2023/13388]  
L'article 4 del Decret 72/2015, de 15 de maig, del Consell, pel qual es regulen els símbols, tractaments i honors de les entitats locals de la Comunitat Valenciana, estableix que el Consell Tècnic d'Heràldica i Vexil·lologia és l'òrgan consultiu, dependent del departament competent en matèria d'administració local, especialitzat en heràldica, vexil·lologia i distincions, al qual correspon emetre dictamen, o si és el cas informe, en els procediments d'adopció, rehabilitació o modificació d'escuts, banderes, estendards, emblemes, tractaments i honors de les entitats locals de la Comunitat Valenciana.  
  
L'article 7, apartat 2, del citat decret estableix que els membres del Consell Tècnic d'Heràldica i Vexil·lologia seran nomenats per períodes de quatre anys, coincidents amb cada legislatura autonòmica.  
L'article 6, apartat 1, lletres a) i b), del referit Decret 72/2015, de 15 de maig, del Consell, preveu que el Consell Tècnic d'Heràldica i Vexil·lologia està integrat pel president o presidenta, que serà el director o directora general competent en matèria d'administració local, o persona que li substituïsca, i quatre vocals:  
- un vocal designat pel Consell Valencià de Cultura d'entre els seus membres;  
- dos doctors o doctores en Història, professors de les universitats públiques de la Comunitat Valenciana, designats després de consultar amb estes institucions,  
- i un expert o experta en heràldica i vexil·lologia de reconegut prestigi.  
Les persones titulars d'estes tres últimes vocalies han de ser designades pel conseller o consellera competent en matèria d'administració local.  
Per part seua, l'apartat 1.c de l'article 6 de l'esmentat decret disposa que el secretari o la secretària serà designat o designada pel president o la presidenta del Consell Tècnic d'Heràldica i Vexil·lologia.  
L'article 6, apartat 2, de l'esmentat decret determina que els òrgans competents proposaran els membres del Consell Tècnic d'Heràldica i Vexil·lologia i donaran trasllat d'estes propostes al conseller o consellera competent en matèria d'administració local, a l'efecte del seu nomenament i publicació.  
Per tot això, de conformitat amb l'article 2 del Decret 10/2023, de 19 de juliol, del president de la Generalitat, que atribueix la competència en matèria d'administració local a la Presidència de la Generalitat; en virtut de la designació efectuada pel Consell Valencià de Cultura; després de la consulta realitzada a les corresponents universitats públiques de la Comunitat Valenciana; d'acord amb la designació de secretària efectuada pel president del Consell Tècnic d'Heràldica i Vexil·lologia, i en aplicació de l'apartat tercer de la Resolució de 8 de novembre de 2023, del president de la Generalitat, per la qual delega determinades atribucions en diferents òrgans de la Presidència, resolc:  
  
  
Primer  
Nomenar vocal del Consell Tècnic d'Heràldica i Vexil·lologia Xavier Aliaga Villora, membre del Consell Valencià de Cultura, i designat per esta institució, mitjançant l'acord del Ple de 30 d'octubre de 2023.  
  
  
Segon  
Nomenar vocals del Consell Tècnic d'Heràldica i Vexil·lologia a les persones que s'assenyalen a continuació, després de consultar amb la Universitat de València i amb la Universitat d'Alacant:  
- Mateu Rodrigo Lizondo, doctor en Història i professor emèrit i honorari de la Universitat de València.  
- Ramón Baldaquí Escandell, doctor en Història i professor titular del Departament d'Història Medieval i Ciències Historiogràfiques de la Universitat d'Alacant.  
Tercer  
Nomenar vocal del Consell Tècnic d'Heràldica i Vexil·lologia, a Elena Sánchez Almela, com a experta en heràldica i vexil·lologia.  
  
Quart  
Nomenar secretària del Consell Tècnic d'Heràldica i Vexil·lologia, a Julia Campón Gonzalvo, experta en heràldica i vexil·lologia, designada pel president del Consell Tècnic d'Heràldica i Vexil·lologia, mitjançant la Resolució de 26 octubre 2023.  
  
Cinqué  
Esta resolució produirà efectes a partir de l'endemà de la publicació en el Diari Oficial de la Generalitat Valenciana.  
  
València, 21 de desembre de 2023.- El secretari autonòmic de Presidència (p. d. R 08.11.2023; DOGV núm. 9723, 13.11.2023): Cayetano García Ramírez.